|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| **http://matulji.hr/pocetna/wp-content/uploads/2014/01/logo_opcina_matulji.png** | **OPĆINA MATULJI**  **OPĆINSKI NAČELNIK** | | | |
| KLASA: 944-05/25-01/1  URBROJ: 2170-27-02/1-24-6  Matulji, 18.02.2025. | | |

**OPĆINSKO VIJEĆE**

**- ovdje-**

**PREDMET**: Prijedlog Odluke o izboru najpovoljnijeg ponuditelja za kupnju nekretnine k.č. 359 k.o. Matulji

Poštovani,

Na temelju članka 43. Statuta Općine Matulji (»Službene novine Primorsko-goranske županije« broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18,  6/21, 23/21 i 36/23) podnosim Općinskom vijeću Općine Matulji na razmatranje i usvajanje Prijedlog Odluke o izboru najpovoljnijeg ponuditelja za kupnju nekretnine k.č. 359 k.o. Matulji

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela i Voditeljica Odsjeka za samoupravu i upravu Smiljana Veselinović.

**OPĆINSKI NAČELNIK**

Vedran Kinkela, v.r.

**OBRAZLOŽENJE UZ PRIJEDLOG ODLUKE O IZBORU NAJPOVOLJNIJEG PONUDITELJA ZA KUPNJU**

**K.Č. 359 K.O. MATULJI**

Općinsko vijeće Općine Matulji na sjednici održanoj 12.12.2024. godine donijelo je Odluku o raspisivanju natječaja za prodaju nekretnine oznake k.č. 359, pašnjak i šuma Gržanovo površine 2638 m2 upisana u z.k.ul. 2085 k.o. Matulji, po početnoj cijeni u iznosu od 197.850,00 EUR.

Istom je Odlukom određen rok za zaključenje ugovora sa najpovoljnijim ponuditeljem od 30 dana od dana donošenja odluke o prodaji kao i da se kupoprodajna cijena plaća u cijelosti u roku 30 dana od dana zaključenja ugovora.

Predmetna nekretnina temeljem podataka iz prostornoplanske dokumentacije nalazi se dijelom u građevinskom području naselja a dijelom izvan građevinskog područja naselja, na način da je 1280 m2 površine u građevinskom području a 1358 m2 izvan građevinskog područja***.*** Na istoj postoji zabilježba služnosti u površini 32 m2 te stup 2 m2 temeljem Ugovora o osnivanju prava stvarne služnosti od 24. rujna 2024.g. radi izgradnje, održavanja i korištenja betonskih stupova sastavni dio kojih je niskonaponski elektroenergetski zračni vod iz TS 20/0,4 kV Mihelići, za korist HEP D.D., Zagreb. Nekretnina nema neposredni pristup na javnu površinu.

U ,,Novom listu” objavljena je obavijest, a na mrežnoj stranici i oglasnoj ploči Općine Matulji dana 20.01.2025. godine raspisan je Natječaj za prodaju nekretnina u vlasništvu Općine Matulji, prikupljanjem pisanih ponuda

Javno otvaranje ponuda održano je dana 12.02.2025..godine.

U roku za dostavu ponuda stigla je ponuda ponuditelja Leopolda Perkovića, Put Puhari 18, Matulji koji nudi iznos od 204.800,00 eura. Ponuda je pravovremena i pravovaljana.

Obzirom da ponuda ponuditelja za gore opisanu nekretninu udovoljava formalnim uvjetima natječaja, predlažemo da Općinsko vijeće kao najpovoljnijeg ponuditelja za kupnju k.č. 359 k.o. Matulji izabere ponuditelja Leopolda Perkovića, Put Puhari 18, Matulji uz ponuđenu kupoprodajnu cijenu u iznosu od 204.800,00 eura, te da ovlasti Općinskog načelnika da sa najpovoljnijim ponuditeljem zaključi kupoprodajni ugovor sukladno uvjetima utvrđenim u raspisanom natječaju.

OPĆINSKI NAČELNIK

Vedran Kinkela v.r.

Matulji, 18.02.2025.

Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15-pročišćeni tekst i 94/17-ispravak), članka 48. stavak 3. Zakona lokalnoj i područnoj (regionalnoj) samoupravi (“Narodne novine” broj 33/01,60/01,129/05,109/07,125/08, 36/09, 150/11, 144/12, 19/13, 137/15, 123/17, 98/19 I 144/20), članka 3. Odluke o raspolaganju nekretninama (“Službene novine Primorsko-goranske županije” broj 35/16 i 34/21) i članka 32. Statuta Općine Matulji („Službene novine“ Primorsko-goranske županije broj 26/09, 38/09, 8/13, 17/14, 29/14, 4/15- pročišćeni tekst, 39/15, 7/18, 6/21, 23/21 i 36/23 ) Općinsko vijeće Općine Matulji na sjednici održanoj dana donosi

**ODLUKU**

1. Najpovoljniji ponuditelj za kupnju k.č. 359 pašnjak i šuma, Gržanovo od 2638 m2, upisana u zk uložak 2085, k.o. Matulji izabire se ponuditelj Leopold Perković, Put Puhari 18, Matulji uz ponuđenu kupoprodajnu cijenu u iznosu od 204.800,00 eura.
2. Ovlašćuje se Općinski načelnik da u ime Općine Matulji, sa najpovoljnjim ponuditeljem iz točke 1. ove Odluke zaključi kupoprodajni ugovor sukladno uvjetima utvrđenim u raspisanom natječaju.
3. Ova Odluka stupa na snagu danom donošenja.

KLASA:944-05/25-01/1

URBROJ:2170-27-01/1-25-7

Matulji,

**OPĆINSKO VIJEĆE OPĆINE MATULJI**

Predsjednica

Iva Letina