|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | |  | |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 350-01/22-01/0004  URBROJ: 2170-27-02/1-25-47  Matulji, 18.02.2025. | | |

**OPĆINSKO VIJEĆE**

**- ovdje -**

**PREDMET: Prijedlog Odluke o donošenju Izmjena i dopuna Urbanističkog plana uređenja 14 poslovne zone Miklavija (K8) - dostavlja se**

Poštovani,

U privitku dostavljam prijedlog Odluke o donošenju Izmjena i dopuna Urbanističkog plana uređenja 14 poslovne zone Miklavija (K8).

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela, predstavnici izrađivača Plana - Urbanistički studio Rijeka d.o.o. i Viši stručni suradnik za prostorno uređenje Marko Kurtović

OPĆINSKI NAČELNIK

Vedran Kinkela v.r.

**OBRAZLOŽENJE**

**PRIJEDLOGA ODLUKE O DONOŠENJU IZMJENA I DOPUNA**

**URBANISTIČKOG PLANA UREĐENJA 14 POSLOVNE ZONE MIKLAVIJA (K8)**

Općinsko vijeće Općine Matulji donijelo je u lipnju 2022. godine Odluku o izradi Izmjena i dopuna Urbanističkog plana uređenja 14 poslovne zone Miklavija (K8) („Službene novine Primorsko-goranske županije“ broj 21/22). Navedena Odluka izmijenjena je u studenom 2024. godine („Službene novine Općine Matulji“ broj 16/24). Temeljem navedenih Odluka proveden je postupak izrade Izmjena i dopuna Urbanističkog plana uređenja 14 poslovne zone Miklavija (K8).

Plan je donesen 2006. godine, pod nazivom Urbanistički plan uređenja 4 radne zone RZ 12 („Službene novine Primorsko-goranske županije“ broj 50/06). Obaveza izrade kao i obuhvat Urbanističkog plana uređenja 4 radne zone RZ 12 definirani su II. Izmjenom i dopunom Prostornog plana općine Opatija unutar granica Općine Matulji („Službene novine Primorsko-goranske županije“ broj 03/05). Od 2008. godine, za područje Općine Matulji važeći dokument prostornog uređenja je Prostorni plan uređenja Općine Matulji („Službene novine Primorsko-goranske županije“ br. 36/08, 46/11, 27/16, 20/17-pročišćeni tekst, 31/17, 03/19 i 06/21) te se člankom 303. istog plana, Urbanističkom planu uređenja 4 radne zone RZ 12, određuje novi naziv: Urbanistički plan uređenja 14 poslove zone Miklavija (K8), sukladno planiranoj namjeni prostora.

Ukupna površina poslovne zone Miklavija (K8) iznosi 158,5 ha. Površina obuhvata Urbanističkog plana uređenja 14 poslovne zone Miklavija (K8) iznosi približno 178,5 ha i pored poslovne zone uključuje i koridor željezničke pruge, kontaktni prostor prema državnoj cesti i državnu cestu s planiranim priključcima te površine zaštitne šume.

Ove izmjene i dopune se odnose na južni dio obuhvata Plana u površini od oko 32,7 ha. U postupku izrade Izmjena i dopuna Urbanističkog plana uređenja 14 poslovne zone Miklavija (K8) zatražena su sva zakonom propisana mišljenja i zahtjevi nadležnih tijela. Sukladno odluci o izradi Izmjena i dopuna Plana planira se povezivanje poslovne zone Miklavija (K8) na planirani čvor Miklavija na autocesti A7. Stoga je prometna mreža usklađena s novom lokacijom autocestovnog čvora kako bi u optimalnoj mjeri omogućavala pristup s autoceste.

Na površinama platoa u obuhvatu Izmjena i dopuna Plana (platoi D7, E8, E9, E10, F2 i G1) se planira gospodarska - poslovna i proizvodna namjena (K), koja pored osnovne namjene uključuje građenje pristupnih prometnica, uključujući potrebnu komunalnu i telekomunikacijsku infrastrukturu u funkciji građevnih čestica gospodarske namjene. Na tim površinama može se organizirati bilo koja od proizvodnih i poslovnih djelatnosti, uz uvjet da je u skladu s Odredbama za provođenje Plana, odnosno ograničenjima obzirom na vrste djelatnosti i mogućnost negativnog utjecaja na okoliš. Prema obvezi iz Prostornog plana uređenja Općine Matulji, a sukladno odluci o izradi Izmjena i dopuna Plana, u okviru obuhvaćenog područja planira se smještaj (na platou G1) reciklažnog dvorišta za građevinski i drugi neopasni otpad. Na površini okruženoj prometnicama čvora Miklavija, na koju nije moguće ostvariti prometni priključak primjeren gospodarskom sadržaju planira se za infrastrukturnu namjenu IS3, na kojoj se planira smještaj infrastrukturnih građevina u funkciji ove i po potrebi planirane susjedne zone.

Izmjena i dopuna Plana odnosi se na tekstualni i grafički dio Urbanističkog plana uređenja 14 poslovne zone Miklavija (K8). Prilikom izrade izmjena i dopuna Plan je, u skladu sa Zakonom, iz dosadašnjeg HDKS sustava transformiran u HTRS sustav.

Elaborat Izmjena i dopuna Urbanističkog plana uređenja 14 poslovne zone Miklavija (K8) izradio je URBANISTIČKI STUDIO RIJEKA d.o.o.

U postupku izrade Izmjena i dopuna Plana, sukladno zakonskoj proceduri, o Prijedlogu Plana provedena je javna rasprava u periodu od 31.01.2025. do 14.02.2025. godine. Javno izlaganje o Prijedlogu Plana održano je 05.02.2025. godine. Tijekom javne rasprave pristiglo je ukupno 8 očitovanja, mišljenja, primjedbi i prijedloga. Od toga je 6 očitovanja sudionika koji su pozvani posebnom obavijesti (javnopravna tijela) od čega su 2 prihvaćena, 2 djelomično prihvaćena, a 2 neprihvaćena. Od preostale 2 primjedbe, 1 primjedba je prihvaćena, a 1 nije prihvaćena. Izvješće o javnoj raspravi objavljeno je na web stranici Općine Matulji i Ministarstva prostornoga uređenja, graditeljstva i državne imovine.

Nakon što je Općinski načelnik prihvatio Izvješće o provedenoj javnoj raspravi i utvrdio Konačni prijedlog Plana Zaključkom KLASA: 350-01/22-01/0004 URBROJ: 2170-27-02/1-25-37 od 17.02.2025. prijedlog Odluke o donošenju Izmjena i dopuna Urbanističkog plana uređenja 14 poslovne zone Miklavija (K8) dostavlja Općinskom vijeću na razmatranje i usvajanje.

U Matuljima, 18.02.2025.

OPĆINSKI NAČELNIK

Vedran Kinkela

(PRIJEDLOG ODLUKE)

Na temelju članka 109. Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23) i članka 32. Statuta Općine Matulji („Službene novine Primorsko‐goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21 i 36/23) Općinsko vijeće Općine Matulji na sjednici održanoj \_\_\_\_\_\_\_\_\_\_\_\_\_\_\_\_\_ godine, donijelo je

**ODLUKU O DONOŠENJU IZMJENA I DOPUNA**

**URBANISTIČKOG PLANA UREĐENJA 14 POSLOVNE ZONE MIKLAVIJA (K8)**

**I. temeljne odredbe**

Članak 1.

1. Donosi se Odluka o Izmjenama i dopunama Urbanističkog plana uređenja 14 poslovne zone Miklavija (K8) (u nastavku teksta: Izmjene i dopune Plana).
2. Ovim Izmjenama i dopunama Plana, sukladno Odluci o izradi Izmjena i dopuna Urbanističkog plana uređenja 14 poslovne zone Miklavija (K8) („Službene novine Primorsko‐goranske županije“ broj 21/22 i „Službene novine Općine Matulji“ broj 16/24), mijenja se i dopunjuje Urbanistički plan uređenja 14 poslovne zone Miklavija (K8) donesen pod nazivom Urbanistički plan uređenja 4 radne zone RZ 12 („Službene novine Županije primorsko-goranske“ broj 50/06).
3. Izmjene i dopune Plana izradio je Urbanistički studio Rijeka d.o.o., broj elaborata 02/23 i ovjerio sukladno posebnom propisu.

Članak 2.

Sastavni dio ove Odluke je elaborat „Izmjene i dopune Urbanističkog plana uređenja 14 poslovne zone Miklavija (K8)“, koji se sastoji od tekstualnog i grafičkog dijela, te priloga kako slijedi:

A. TEKSTUALNI DIO - ODREDBE ZA PROVEDBU PLANA

I. TEMELJNE ODREDBE

II. ODREDBE ZA PROVEDBU

1. Uvjeti određivanja i razgraničavanja površina javnih i drugih namjena

2. Uvjeti smještaja građevina gospodarskih djelatnosti

3. Uvjeti smještaja građevina javnih i ostalih zajedničkih djelatnosti

4. Uvjeti i način gradnje ostalih građevina

5. Uvjeti uređenja odnosno gradnje, rekonstrukcije i opremanja, prometne, telekomunikacijske i komunalne mreže s pripadajućim objektima i površinama

5.1. Uvjeti gradnje prometne mreže

5.1.1. Javna parkirališta

5.2. Uvjeti gradnje telekomunikacijske mreže

5.3. Uvjeti gradnje komunalne infrastrukturne mreže

6. Uvjeti uređenja javnih zelenih površina

7. Mjere zaštite ambijentalnih vrijednosti

8. Postupanje s otpadom

9. Mjere sprječavanja nepovoljna utjecaja na okoliš

10. Mjere provedbe plana

III. ZAVRŠNE ODREDBE

B. GRAFIČKI DIO, nije predmet objave i sadrži slijedeće kartografske prikaze:

1. KORIŠTENJE I NAMJENA POVRŠINA MJ 1: 5000

2. Prometna i komunalna infrastrukturna mreža

2.1. PROMETNA MREŽA MJ 1: 5000

2.2. TELEKOMUNIKACIJE MJ 1: 5000

2.3. VODOOPSKRBA MJ 1: 5000

2.4. ODVODNJA OTPADNIH VODA MJ 1: 5000

2.5. ENERGETIKA MJ 1: 5000

3. UVJETI KORIŠTENJA, UREĐENJA I ZAŠTITE POVRŠINA MJ 1: 5000

4. NAČIN I UVJETI GRADNJE MJ 1: 5000

C. PRILOZI PLANA, nisu predmet objave i sadrže sljedeće:

1. OBRAZLOŽENJE
2. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA U SKLADU S KOJIMA SE UTVRĐUJU ZAHTJEVI ZA IZRADU IZMJENE I DOPUNE PLANA
3. POPIS SEKTORSKIH DOKUMENATA I PROPISA KOJE JE BILO POTREBNO POŠTIVATI U IZRADI IZMJENE I DOPUNE PLANA
4. ZAHTJEVI JAVNOPRAVNIH TIJELA IZ ČLANKA 90. ZAKONA
5. SAŽETAK ZA JAVNOST
6. IZVJEŠĆE O JAVNOJ RASPRAVI
7. EVIDENCIJA POSTUPKA IZRADE I DONOŠENJA PLANA

**II. ODREDBE ZA PROVEDBU PLANA**

Članak 3.

U 3. članku, drugom stavku, pod naslovom INFRASTRUKTURNA NAMJENA dodaje se treća alineja koja glasi:

„IS3 infrastrukturne građevine“.

Članak 4.

U 4. članku, prvom stavku, unutar zagrade se nakon riječi: „F3“ briše zarez i dodaje riječ: „i“ a nakon riječi: „G1“ briše se zarez i riječi: „G2, G3 i G4“.

Dodaje se treći stavak koji glasi: „Na površini platoa G1 dozvoljavaju se organizirati djelatnost reciklažnog dvorišta za građevinski otpad i djelatnosti gospodarenja neopasnim otpadom.“

Članak 5.

U 7. članku se dodaje treći stavak koji glasi: „Infrastrukturne građevine (IS3)je površina namijenjena izgradnji infrastrukturnih građevina u funkciji ove poslovne zone Miklavija i susjednih gospodarskih zona.“

Članak 6.

U 9. članku, prvom stavku dodaje se treća alineja koja glasi: „- sabirna cesta SC 1a, SC 1b, SC 1r i SC 1c, od planiranog čvora Miklavija do sabirne ceste SC 2, kategorizirati će se u autocestu ili državnu cestu, prema odluci nadležnih tijela,“, a dosadašnje treća i četvrta postaju četvrta i peta alineja.

Članak 7.

U 13. članku, prvom stavku, nakon riječi: „G1“ briše zarez i riječi: „G2, G3 i G4“ i dodaju se riječi: „i IS3“.

U trećem stavku, nakon riječi: „F2“ briše zarez i dodaje riječ „i“ a nakon riječi: „F3“ brišu se riječi: „G2, G3 i G4“.

Dodaje se šesti stavak koji glasi: „Građevna čestica sadržaja za skladištenje i distribuciju plina (postrojenja za isparavanje UNP-a) određuje se unutar površine infrastrukturne namjene IS3 najmanje dopuštene površine 2.000 m2 i najveće dopuštene površine 10.000 m2.“, a dosadašnji šesti postaje sedmi stavak.

Članak 8.

14. članak se mijenja i glasi:

„Na pojedinoj građevnoj čestici, uz uvjet da su u skladu s propisanim mjerama zaštite okoliša i ostalim odredbama ovog Plana, mogu se organizirati slijedeće djelatnosti:

- Prerađivačka industrija

- Opskrba električnom energijom, plinom, parom i klimatizacija

- Opskrba vodom; uklanjanje otpadnih voda, gospodarenje otpadom te djelatnosti sanacije okoliša

- Trgovina na veliko i na malo

- Prijevoz i skladištenje.

Na građevnoj čestici koja se formira na platou G1 dozvoljeno je organizirati djelatnosti reciklažnog dvorišta i djelatnost gospodarenja neopasnim otpadom.

U sklopu reciklažnog dvorišta za građevinski otpad smještaju se građevine namijenjene preuzimanju, razvrstavanju, privremenom skladištenju, obradi, prodaji i drugom potrebnom za obavljanje djelatnosti gospodarenja građevinskim otpadom.

Građevine za gospodarenje neopasnim otpadom mogu biti namijenjene preuzimanju, razvrstavanju, privremenom skladištenju, obradi, prodaji i drugom potrebnom za obavljanje djelatnosti gospodarenja otpadom.

Na građevnoj čestici građevina iz drugog stavka ovog članka isključuje se sadržaj za energetsku oporabu te se ne planiraju djelatnosti vezane uz komunalni, opasni ili otpad druge vrste koji bi imao značajni negativni utjecaj na okoliš.

Postrojenje u funkciji opskrbe isparenim plinom, poslovne zone i potencijalno korisnika u širem prostoru, planirano je unutar površine infrastrukturne namjene IS3 i uključuje spremnike plina (podzemne, poluukopane, nadzemne), mjerno-redukcijsku stanicu s isparivačem i odorizatorom, prateće sadržaje (skladište, radionice, prostor za zaposlenike i sl.) te prema potrebi zajedničku kotlovnicu - energanu zone.“

Članak 9.

U 44. članku, na kraju prvog stavka dodaju se riječi: „i na površini infrastrukturne namjene IS3, sukladno članku 13. ovih odredbi za provedbu plana“.

U drugom stavku se riječ: „odonizatorom“ zamjenjuje riječju: „odorizatorom“.

Članak 10.

U 55. članku se dodaje drugi stavak koji glasi:

„Do izgradnje javne kanalizacije dozvoljava se građevnu česticu koja se formira na platou D7, E8, E9, E10, F2 i G1 te na površini IS3 priključiti na individualni sustav.“

Dosadašnji drugi i treći postaju treći i četvrti stavak.

Članak 11.

Nakon naslova 5. UVJETI UREĐENJA ODNOSNO GRADNJE, REKONSTRUKCIJE I OPREMANJA, PROMETNE, TELEKOMUNIKACIJSKE I KOMUNALNE MREŽE S PRIPADAJUĆIM OBJEKTIMA I POVRŠINAMA dodaje se novi članak 62a. koji glasi:

„Pri provedbi plana se plansko rješenje prometne, telekomunikacijske i komunalne infrastrukture, uključujući tehničko rješenje, faznost gradnje, podsustave, priključke i drugo planirano u okviru platoa D7, E8, E9, E10, F2, G1 i IS3 i koridora prometnica SC1, SC1a, SC1b, SC1c i SC1r, može optimizirati izradom projektne dokumentacije i uskladiti s posebnim uvjetima i uvjetima priključenja te važećim propisima.“

Članak 12.

Nakon članka 65. dodaje se članak 65a. koji glasi:

„Za neposredno povezivanje poslovne zone Miklavija (K8) (u daljnjem tekstu PZ (K8), na autocestu A7, planira se izgradnja čvora „Miklavija“, ulazno-izlaznog iz oba smjera prometa, s kojim se područje poslovne zone povezuje planiranim sabirnim cestama.

Prometna veza s Proizvodnom zonom (I2) Brgud (prijašnjeg naziva: Radna zona (RZ 11) Veli Brgud) planira se u sklopu čvora Miklavija, nadvožnjakom preko autoceste A7.“

Članak 13.

U 66. članku, prvom stavku, se unutar zagrade nakon riječi: „SC1“ dodaje dvotočka i riječi: „SC1, SC1a, SC1b, SC1c i SC1r“.

Dodaju se novi drugi i treći stavak koji glase:

„Pored navedenog, sabirna cesta SC1a, SC1b, SC1c i SC1r treba imati izdvojene trake za lijeve skretače na križanjima s drugim prometnicama i priključcima radnih platoa te kružna raskrižja na križanjima intenzivnih prometnih smjerova

Križanje na sabirnoj cesti SC1a, SC1b, SC1c i SC1r izvedeno u obliku kružnog raskrižja mora imati minimalni radijus vanjskog ruba kolnika od 15,0 m.“

Dosadašnji drugi postaje četvrti stavak i u njemu se nakon riječi: „SC1“ dodaje dvotočka i riječi: „SC1, SC1a, SC1b, SC1c i SC1r“.

Članak 14.

U 67. članku, prvom stavku, se riječ: „PC5“ zamjenjuje riječju: „PC4“.

Dodaje se peti stavak koji glasi:

„Priključci pristupnih cesta na sabirnu cestu SC1a, SC1b, SC1c i SC1r se izvode kao kružna križanja minimalnog vanjskog radijusa kolnika od 15,00 m ili križanja tipa 2 ili 3 (prema HRN U.C4.050), s “kapljom” na pristupnoj cesti. Minimalni radijusi zaobljenja za desne skretače iznose 15,0 m.“

Članak 15.

U 68. članku se dodaje drugi stavak koji glasi:

„Pristupna cesta na platou D7, E8, E9, E10, F2 i G1 iznimno može imati uzdužni nagibi do 4% u zoni križanja s drugim prometnicama, a priključci građevnih čestica na pristupnu cestu dozvoljavaju se na međusobnoj udaljenosti najmanje 20,0 m.“

Članak 16.

U 74. članku, prvom stavku se nakon riječi: „SC1“ dodaje se zarez i riječi: „SC1a, SC1b, SC1c, SC1r“.

Članak 17.

U 84. članku, drugom stavku nakon riječi: „1“ briše se riječ: “i“ i dodaje zarez, a nakon riječi: „2“ dodaje se zarez i riječi: „3 i 4“.

Na kraju petog stavka dodaje se zarez i riječi: „odnosno do površine infrastrukturne namjene IS3“.

Dodaje se osmi stavak koji glasi:

„U koridoru prometnice SC1, SC1a, SC1b, SC1c i SC1r, kabelske TK ormariće smjestiti na mjestu koncentracije kućne TK instalacije i na mjestu priključka korisničkih jedinica, odnosno na mjestu povezivanja sučelja vanjske pristupne elektroničke komunikacijske mreže i distribucijskog čvora.“

Dosadašnji osmi, deveti, deseti i jedanaesti postaju deveti, deseti, jedanaesti i dvanaesti stavak.

Dodaje se trinaesti stavak koji glasi:

„Na površini infrastrukturne namjene IS3, kao samostojeći objekt na izdvojenoj građevnoj čestici najmanje veličine 80 m2, potrebno je osigurati izgrađenu površinu od cca 20 m2 za smještaj komutacijskog čvora odgovarajućeg kapaciteta i opreme za smještaj GSM bazne postaje.“

Članak 18.

U 85. članku, prvom stavku, se riječi: „RZ 12“ zamjenjuju riječima: „PZ (K8)“.

Dodaje se druga alineja koja glasi:

„-ugradnju TK opreme za komutacijski čvor smješten na površini infrastrukturne namjene IS3“, a dosadašnja druga postaje treća alineja.

Dodaje se četvrta alineja koja glasi:

„-ugradnju TK opreme za GSM baznu postaju sa pripadajućim antenama na površini infrastrukturne namjene IS3“, a dosadašnje treća i četvrta postaju peta i šesta alineja.

Dodaje se sedma alineja koja glasi:

„-ugradnja mikrocijevne infrastrukture za svjetlovodne kabele u cijevi kabelske kanalizacije, na prostorima koridora prometnice SC1, SC1a, SC1b, SC1c i SC1r i na površinama platoa D7, E8, E9, E10, F2, G1 i IS3, uvažavajući faznost izgradnje poslovne zone Miklavija (K8) te prema programu i zahtjevu investitora“.

Dodaje se drugi stavak koji glasi:

„Elektronička komunikacijska infrastruktura se planira projektirati i graditi zajedno sa ostalom infrastrukturom.“

Članak 19.

U 88. članku se riječi: „RZ 12“ zamjenjuju riječima: „PZ (K8)“.

Članak 20.

U 89. članku se dodaje drugi stavak koji glasi:

„Za trase razvodne i protupožarne vodovodne opskrbne mreže koje se vode planiranim prometnicama: koridoru SC1, SC1a, SC1b, SC1c i SC1r i na površinama platoa D7, E8, E9, E10, F2, G1 i IS3, u zajedničkom kanalu s ostalim instalacijama, glavni cjevovodi su Æ 150 mm i Æ 100 mm, od "Duktile" nodularnog liva ili materijala koji zadovoljavaju uvjete Zakona o vodi za ljudsku potrošnju, za radni pritisak do 10 bara. Cjevovode je dozvoljeno postavljati i u okviru zaštitnih zelenih i površina zaštitne šume, oprema sustava se smješta u revizijska okna, a vodoopskrbne cijevi se u pravilu polažu na koti višoj od kote kanalizacije. Tehnički elementi; brzine, gubici tlaka u sustavu i drugi, moraju se projektirati u skladu s pravilima, struke, važećim normama i posebnim uvjetima nadležne službe koja upravlja vodovodom.“

Dosadašnji drugi postaje treći stavak i u i u njemu se broj: „120“ zamjenjuje brojem: „100“, dosadašnji treći postaje četvrti stavak i u njemu se broj: „100“ zamjenjuje brojem: „80“, a dosadašnji četvrti postaje peti stavak.

Članak 21.

U 91. članku, prvom stavku se broj: „6“ zamjenjuje brojem: „7“.

Dodaje se četvrti stavak koji glasi:

„Na građevnoj čestici koja se formira u okviru platoa D7, E8, E9, E10, F2, G1 i IS3, do izgradnje lokalnog uređaja dozvoljava se sanitarno-potrošne i slične otpadne vode i dio tehnoloških otpadnih voda zbrinjavati izgradnjom individualnog uređaja, a po izgradnji lokalnog uređaja obvezno je priključenje na isti.“

Članak 22.

U 94. članku dodaje se treći stavak koji glasi:

„Kanalska mreža obje kanalizacije koja se izvodi u koridoru prometnice SC1, SC1a, SC1b, SC1c i SC1r i na površinama platoa D7, E8, E9, E10, F2, G1 i IS3, predviđena je od primjenjivih vodonepropusnih materijala, profila ∅ 40, ∅ 30 i ∅ 25, niže od vodovodne mreže i s minimalnim razmakom 50 cm između cijevi. Cjevovode je dozvoljeno postavljati i u okviru zaštitnih zelenih i površina zaštitne šume, vode se na udaljenosti minimalno 0,5 m od ostale infrastrukture, odnosno sukladno posebnim uvjetima nadležnih tijela, pri čemu je potrebno osigurati koridor minimalne širine za intervenciju na cjevovodu. Dubina na koju se polažu cijevi kanalske mreže u trup prometnice u pravilu iznosi 1,5 - 2,0 m (nadsloj iznad tjemena cijevi ne manji od 1,0 m).“

Dosadašnji treći postaje četvrti stavak.

Članak 23.

U 98. članku, prvom stavku se nakon riječi: „ korisnika“ dodaju riječi: „i na površini infrastrukturne namjene oznake IS3“.

Dodaje se treći stavak koji glasi:

„Trafostanica koja se gradi kao slobodnostojeća na površini infrastrukturne namjene oznake IS3 i na platoima D7, E8, E9, E10, F2 i G1 mora imati zasebnu građevnu česticu i biti udaljena najmanje 1 m od granice građevne čestice i najmanje 2 m od kolnika.“

Članak 24.

U 101. članku dodaje se drugi stavak koji glasi:

„Javna rasvjeta duž koridora prometnice SC1, SC1a, SC1b, SC1c i SC1r te javna i vanjska rasvjeta na površinama platoa D7, E8, E9, E10, F2, G1, i IS3 planira se kao ekološka pri čemu se planira koristiti ekološka rasvjetna tijela sa zaštitom od svjetlosnog zagađenja, koja je potrebno postaviti na način da ne dolazi do štetnih isijavanja svjetlosti prema susjednim građevinama i površinama. U sustavu javne i vanjske rasvjete moraju se primjenjivati svjetiljke koje daju isti svjetlosni učinak uz manju potrošnju energije, uzimajući u obzir najučinkovitije tehnologije.“

Članka 25.

U 106. članku dodaje se četvrti stavak koji glasi:

„Na površini zaštitne šume (Š2) dozvoljava se, u funkciji sadržaja planiranih na platou G1, formirati građevnu česticu sustava odvodnje otpadnih voda UP7, priključak pristupne ceste platoa i, prema potrebi drugi manji infrastrukturni objekti.“

Članak 26.

U 110. članku, drugom stavku se riječi: „Zakona o otpadu (Narodne novine broj 151/03 i 111/06)“ zamjenjuju riječima: „Zakona o gospodarenju otpadom“.

Članak 27.

U 117. članku, prvom stavku brišu se riječi: „(NN 82/94, 128/99), (NN 178/04), (NN 20/03) i (NN 107/95)“ a riječi: „Zakona o otpadu (NN 151/03 i 111/06)“ zamjenjuju se riječima: „Zakona o gospodarenju otpadom“.

Članak 28.

U 119. članku se riječi: „Odlukom o sanitarnoj zaštiti vode za piće na Riječkom području, (“Službene novine Primorsko- goranske županije” 6/ 94; 12/ 94; 12/ 95; 17/ 96; 24/ 96) zamjenjuju se riječima: „Odlukom o zaštiti izvorišta vode za piće u slivu izvora u Gradu Rijeci i slivu izvora u Bakarskom zaljevu“.

Članak 29.

U 120. članku se riječi: „RZ 12“ zamjenjuju riječima: „PZ (K8)“ i riječi: „za koje je prema Pravilniku o procjeni utjecaja na okoliš (NN 59/00, 136/04 i 85/06) potrebna izrada studije utjecaja na okoliš“ zamjenjuju riječima: „koje bi imale značajni negativni utjecaj na okoliš“ .

Članak 30.

U 123. članku brišu se riječi: „(“Narodne novine” broj 178/04)“.

Članak 31.

U 124. članku brišu se riječi: „(Narodne novine” broj 101/1996)“.

Članak 32.

U 125. članku, prvom stavku brišu se riječi: „(Narodne novine” broj 140/1997)“.

Članak 33.

U 128. članku, prvom stavku brišu se riječi: „(NN broj 107/95)“.

U drugom stavku se riječi: „Odluci o sanitarnoj zaštiti vode za piće na Riječkom području, (“Službene novine Primorsko- goranske županije” 6/ 94; 12/ 94; 12/ 95; 17/ 96; 24/ 96)“ zamjenjuju se riječima: „Odluci o zaštiti izvorišta vode za piće u slivu izvora u Gradu Rijeci i slivu izvora u Bakarskom zaljevu“.

Članak 34.

U 130. članku se riječi: „pokazatelja, otpadnih i drugih tvari u otpadnim vodama (NN 40/99)“ zamjenjuju se riječima: „emisija otpadnih voda“.

Članak 35.

U 132. članku, prvom stavku brišu se riječi: „(„Narodne novine” broj 20/03) i (“Narodne novine” broj 37/90)“.

Članak 36.

Nakon 134. članka dodaje se naslov: „Mjere zaštite od požara“.

Članak 37.

135. članak se mijenja i glasi:

„Zaštitu od požara potrebno je provoditi sukladno zakonu, i provedbenim propisima kojima se regulira zaštita od požara.

Za izvedbenu projektnu dokumentaciju za izgradnju građevina za koje su posebnim propisima predviđene mjere zaštite od požara, ili posebnim uvjetima građenja zatražen prikaz primijenjenih mjera zaštite od požara, obveza je investitora ishoditi suglasnost od nadležnih državnih upravnih tijela.

Kod projektiranja građevina, prilikom procjene ugroženosti od požara, u prikazu mjera zaštite od požara kao sastavnom dijelu projektne dokumentacije, potrebno je primjenjivati odredbe propisa kojim se regulira otpornosti na požar i drugi zahtjevi koje građevine moraju zadovoljiti u slučaju požara.

Kod određivanje međusobne udaljenosti objekata voditi računa o požarnom opterećenju objekata, intenzitetu toplinskog zračenja kroz otvore objekata, vatrootpornosti objekata i fasadnih zidova, meteorološkim uvjetima i dr. Ako se izvode slobodnostojeći niski građevinski objekti, njihova međusobna udaljenost trebala bi biti jednaka visini višeg objekta, odnosno minimalno 6,0 metara. Ukoliko se ne može postići minimalna propisana udaljenost među objektima potrebno je predvidjeti dodatne, pojačane mjere zaštite od požara sukladno važećem propisu kojim se regulira otpornosti na požar i drugi zahtjevi koje građevine moraju zadovoljiti u slučaju požara.

Radi spašavanja osoba iz građevina i gašenja požara na građevinama i otvorenom prostoru građevine moraju imati vatrogasne pristupe propisanih tehničkih karakteristika. Vatrogasni pristupi osiguravaju se javnim prometnim površinama i površinama u sklopu građevnih čestica.

Kod projektiranja novih prometnica i mjesnih ulica ili rekonstrukcije postojećih obavezno je planiranje vatrogasnih pristupa koji imaju propisanu širinu, nagibe, okretišta, nosivost i radijuse zaokretanja, a sve u skladu s propisom kojim se određuju uvjeti za vatrogasne pristupe.

Prilikom gradnje i rekonstrukcije vodoopskrbne mreže potrebno je izvesti vanjsku hidrantsku mrežu, nadzemne hidrante na propisanim međusobnim razmacima, sukladno propisu kojim se određuju uvjeti za hidrantsku mrežu za gašenje požara.

Gradnju građevina i postrojenja za skladištenje i promet zapaljivih tekućina i plinova potrebno je provoditi sukladno zakonu i propisima o zapaljivim tekućinama i plinovima .

Potrebno je pridržavati prijedloga tehničkih i organizacijskih mjera iz Procjene ugroženosti od požara Općine Matulji i važeće zakonske regulative i pravila tehničke prakse iz područja zaštite od požara.

Prilikom projektiranja i gradnje natkrivenih parkirnih mjesta i garaža s korisnom površinom većom od 15 m2 primijeniti austrijske smjernice za protupožarnu zaštitu u garažama, natkrivenim parkirnim mjestima i parkirnim etažama (Austrijski institut za građevinsku tehniku (OiB)-Smjernica 2.2.).

Potrebno je izraditi prikaz svih primijenjenih mjera zaštite od požara za složenije građevine (građevine skupine 2) koji minimalno mora sadržavati odredbe kao Elaborat zaštite od požara.“

Članak 38.

U 138. članku brišu se riječi: „(„Narodne novine” broj 151/05))“.

Članak 39.

U 139. članku dodaje se drugi stavak koji glasi:

„Naziv korišten u ovim odredbama za provedbu plana koji glasi „radna zona“ i oblici sklanjanja istog naziva prema ovim se odredbama za provedbu plana smatra istovjetnim nazivu „poslovna zona“ i oblicima sklanjanja istog naziva.“

**III. ZAVRŠNE ODREDBE**

Članak 40.

Elaborat Izmjena i dopuna urbanističkog plana uređenja 14 poslovne zone (K8) izrađen je u 6 (šest) izvornika koji su ovjereni pečatom Općinskog vijeća Općine Matulji i potpisom predsjednika Općinskog vijeća Općine Matulji.

Članka 41.

Ovaj Plan stupa na snagu osmog dana od objave u „Službenim novinama Općine Matulji“.

KLASA: 350-01/22-01/0004

URBROJ: 2170-27-01/1-25-\_\_\_

Matulji, \_\_\_\_\_\_\_\_\_\_\_\_\_\_

OPĆINSKO VIJEĆE OPĆINE MATULJI

Predsjednica Općinskog vijeća

Iva Letina